Toshkent shahar hokimligi yangi lavozim tayinlovi haqida ma'lum qildi

Furqat Siddiqxo‘jayevich Mahmudxo‘jayev 2018 yil 22 avgust kuni Fuqarolarning o‘zini o‘zi boshqarish organlari faoliyatini muvofiqlashtirish bo‘yicha Toshkent shahar kengashi raisining birinchi o‘rinbosari lavozimiga tayinlandi. Bu haqda Toshkent shahar hokimligi matbuot xizmati xabar berdi.
Furqat Mahmudxo‘jayev 1 noyabr 1965 yilda Toshkent shahrida tug‘ilgan. 1989 yilda Toshkent davlat texnika universitetini tamomlagan.
2012 - 2013 yillarda  - "Mahalla" xayriya jamoat fondi Toshkent shahar bo‘limi raisining o‘rinbosari, 2013 - 2017 yillarda   - Respublika Ma'naviyat targ‘ibot markazi Toshkent shahar bo‘limi rahbari, 2017 - 2018 yillarda   - O‘zbekiston Respublikasi Vazirlar Mahkamasi Madaniyat, san'at va yoshlar siyosati masalalari axborot-tahlil departamenti yetakchi mutaxassisi lavozimlarida ishlagan.